Tere. Olen Pekka Sartola ja eetris on Jeruusalemma Uudiste erisaade nr 3.
Kena laupäevaõhtut! Tänase osa pealkiri on "Teine pitser."
Ilmutuse 6. ptk salmid 3-4 kirjeldavad taas hobust ja ratsanikku.
Taas sama käsuvormis sõna, mille tõlgin,
nagu kolme teisegi puhul, tähendama liikvele minekut
ehk: Mine! Värv muutus valgest tulipunaseks
ja juhised ühemõtteliselt selgeks - võtta maalt rahu.
Aeg näib olevat Taanieli 70. aastanädala keskpaik,
sama hetk, kui juhtub teisigi olulisi eskatoloogilisi sündmusi.
Aga ennekõike on meie Issanda füüsilise naasmiseni siis aega
vaid vaevalised 3,5 vanatestamentlikku aastat.
Nagu teame, on sõdu alati olnud ja saab alati olema,
ka siis, kui on inimkonna praeguse maailmaajastu
viimase seitsme aasta periood.
Teisele ratsurile anti vägi võtta maailmast rahu
ja selle teostamiseks suur mõõk.
Piibli sümboolikas kirjeldab mõõk alati sõda.
Näiteks Hesekieli 38:8s mainitakse Iisraeli,
kes on mõõga järel taastatud.
Mõistan, et see tähendab
Psalmi 83 algul kirjeldatud araablaste-Iisraeli sõda,
nii et seda kirjeldatakse lihtsalt mõõgaga.
Selles sõjas, mis toimub enne neid,
nüüd kirjeldatud teise ratsaniku sündmusi,
hävineb vähemalt väga olulisel määral viis araabiariiki,
hukkub sadu tuhandeid sõdureid, Damaskus hävineb,
nagu ka Liibanon, Jordaania ning ehk ka Egiptuse suurobjekid,
Aswani tamm ja Suessi kanal.
Kui mitte just kolmas minimaailmasõda,
siis võrreldes millega tahes tuleb häving äärmiselt ulatuslik.
Seda kõike kirjeldati siiski vaid mõõgaga.
Nüüd liigume täiesti teises mõõtekavas,
mis on kordades suurem, sest suur mõõk ehk sõda,
mille tekitab tulipunane ratsanik, saab olema sellisest megaklassist,
mida inimkond pole kunagi tundnud
ega oma ajaloo jooksul kogenud ega koge ka kunagi hiljem.
Jeesus ise rääkis sellest
just lõpuaegadega selgelt seotud sündmusest.
Matteuse 24:21-22: "Sest siis on nii suur ahistus,
millist pole olnud maailma algusest kuni praeguse ajani ega tule enam iial.
Ja kui nende päevade arvu ei kahandataks, siis ei pääseks ükski,
aga valitute pärast kahandatakse neid päevi."
Viide sellele, et ükski liha ehk ükski elusolend ei pääseks,
polnud Jeesuse või apostlite ajal veel isegi kujutletav võimalus.
Alles viimase 70 aasta jooksul on inimene oma suures tarkuses
suutnud valmistada endale nii rikkalikult hävitusrelvi,
millega suudetakse hävitada kõik elusolev maa peal.
Tuumarelvade, bioloogiliste, radioloogiliste ja keemiarelvade
ühisest hävingumahust piisaks
kogu meie maakera hävitamiseks mitmel korral.
Selliseks sõjaks ja võimaluseks saab väe too teine,
tulipunase hobuse seljas olev ratsanik.
Igal juhul peame alati teadvustama ja mõistma tervikut,
mida tahes ka juhtuda lubatakse, see juhtub
Jumala täieliku kontrolli ja võimu all.
Igale hobuseratsanikule antakse vägi midagi teha.
Nad ei võtnud ise midagi, ei teeninud midagi ära
oma tegevuse tulemusel
ega suudaks teha nii võimsast suurusklassist olevaid asju
ilma taevase loata.
On vaid üks, kel on kogu võim taevas ja maa peal
ja see tahk pole hingevaenlane ega selle kaastöölised ja käsualused.
See tulipunane ratsur saab mainitud tegevusjõu
viletsusaja keskel ja selle 7-aastase perioodi
esimene 3,5-aastane etapp on rahulik aeg
vähemalt juutidele, kes on ehitanud oma templi
ja alustanud seal vanatestamentlikke ohvritalitusi.
Kuid see ei tähenda, et tagakiusu, viletsust ja erinevaid sõdu
ei peetaks samuti ka mujal maailmas ja isegi suuremal määral.
Sõjad ja tagakius seega ei lõpe
tänase maailmaajastu ajal. See, et nad tipnevad tulevikus
globaalse hävitamislahingu ühe etapina
tähendab vaid vastava Piibli ilmutuse teostumist.
Taanieli sõnul on "lõpuks sõda: hävitus on määratud." (Taanieli 9:26)
Kuid selle konkreetse etapiga
on seotud ka üks Piibli märkimisväärsemaid sündmusi,
nimelt taeva saalides toimuv sõda. Sellest räägib Ilmutuse 12:7-12.
"Ja taevas tõusis sõda: Miikael ja tema inglid hakkasid sõdima lohega,
ning lohe sõdis ja tema inglid.
Lohe ei saanud võimust, ja enam ei leidunud neile aset taevas.
Suur lohe heideti välja,
see muistne madu, keda hüütakse Kuradiks ja Saatanaks,
kes eksitab kogu ilmamaad,
ta heideti maa peale ja tema inglid heideti koos temaga.
Ja ma kuulsin suurt häält taevast hüüdvat:
'Nüüd on käes pääste ja vägi
ning meie Jumala kuningriik ning tema Kristuse meelevald,
sest välja on heidetud meie vendade süüdistaja,
kes süüdistab neid Jumala ees päeval ja ööl.
Nemad on ta ära võitnud Talle vere läbi
ning oma tunnistuse sõna läbi ega ole oma elu armastanud surmani.
Seepärast rõõmustage, taevad, ning teie, kes neis viibite!
Häda maale ja merele, sest kurat on tulnud alla teie juurde;
ta on suures raevus, teades, et tal on aega üürikeseks.'"
Need salmid räägivad meile väga palju.
Esmalt, et hingevaenlasel on endiselt võimalus süüdistada meid,
nõrku ja halbu Jumala lapsi, Tema trooni ees,
täpselt nagu lugesime varem Iiobi raamatu sündmustest.
Kuid tuleb aeg, mil see pole enam võimalik
ja siis rõõmustab taevas hulk asukaid selle üle,
et nende vendade süüdistaja on välja heidetud.
Too rõõmustav hulk taevaelanikke on just see grupp,
kellele Jeesus rääkis Johannese evangeeliumi 14:1-3 järgi,
et läheb valmistama neile aset ja kellele Ta tuleb hiljem järele
neid enda juurde taeva kodudesse viima. Ehk ülesvõetud kogudus.
Nad on olnud juba oma taevastes kodades mõnda aega
enne viletsusaja keskpaika, ehk ülesvõtmine on toimunud
juba enne 7-aastase viletsusaja algust.
Kuid kuradil on nüüd kiire, sest on vaid veidi aega,
täpsemalt 3,5 aastat ja ta alustab suure vihavalangu,
suure mõõga maa ja mere vastu.
Kui Piiblis räägitakse maast,
tähendab see tihti ja ka siinkohal Iisraeli,
kui meri tähendab aga kõiki teisi maailma erinevaid rahvaid ja riike.
Hingevaenlase sponsoreeritud tulipunane ratsanik
alustab oma osa suursõdade sarjas, Hesekieli 38-39 järgi,
tehes oma vägedega üllatusrünnaku Iisraeli.
Ta alustab samas ka viletsusaja 7-aastase etapi
teise poolega, mida nimetatakse suureks viletsuseks,
Jaakobi viletsuseks, ja just sellele etapile viitas ka meie Päästja,
tõdedes Matteuse järgi, et kui neid päevi ei lühendataks,
ei pääseks ükski inimene,
aga valitute tõttu neid päevi lühendatakse.
Koguduse ülesvõtmisele järgnev peaaegu ülemaailmne kaos
tõstab esile võimutegelase, juhi ja autoriteedi,
Kristuse vastase antikristuse,
kelle üheks esmaülesandeks on kuidagi ülesvõtmist selgitada.
Usun, et sellega tuleb esialgu siduda kristluse halvustamine ja eitamine.
Piibel muudetakse ilmselt keelatud raamatuks,
sihiks saab tõenäoliselt mingi sünkretism,
kus kõik usundid liidetakse üheks suureks maailmareligiooniks,
kus igaüks võib teenida endale sobivat "jumalat".
Vähehaaval hakkab aga tekkima uusi kristlikke kogukondi,
keda hakatakse taga kiusama ja illegaalseteks kuulutama.
Evangeeliumi hakkavad siis kuulutama juudid,
need Ilmutusraamatu 7. peatükis mainitud 144 000,
kes pitseeritakse esmalt elava Jumala pitseriga
ja kelle kuulutustöö alusel jätkab evangeelium oma triumfi
ning endised, allesjäänud nominaalsed kristlased
saavad massiliselt päästetud.
Nood 144 000 pitserdatakse
viletsusaja 7-aastase etapi alguses.
Alanud on ka antikristlik aeg;
kristlaste ja eriti nende messiaanlike juutide tagakiusamine kasvab
ja seadustatakse.
Ilmutuse 12. peatükis mainitakse poeglast,
kelle sünnitab rahvuslik Iisrael. Nood 144 000 on just see grupp
ja see on teada ka Piiblit hästi tundvale hingevaenlasele.
Tema sihiks on mis tahes hinna või meetodiga ära hoida
evangeliseerimise taasalustamine,
sealt, kuhu see ülesvõetud kogudusel jäi.
Sõjad pole tänapäeva inimkonnale tõesti mingi uus ja veider ilming.
Viimase 100 aasta vältel on peetud kaks suurt maailmasõda,
kus on hukkunud mitmeid kümneid miljoneid inimesi.
Samal ajal peetud teistes sõdades
on miljonid oma elud kaotanud.
Lisaks veel kevadel alanud Venemaa-Ukraina sõda.
Täna on kristlased maailma tagakiusatuim rahvus- ja usurühm.
Ühtki teist rühma ei kiusata taga nii järeleandmatult ja süstemaatiliselt
kui Kristuse järgijaid ja jüngreid.
Ja me pole veel lähedalgi neile sündmustele,
mida hõlmab tulevane antikristlik aeg.
Täna on õige aeg võtta vastu evangeelium,
kui sa pole seda veel teinud.
Kuid neist ja kahest järgmisest ratsanikust,
räägime nädala pärast oma viimases, neljandas saates. Jää kanalile!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee